Georg Simon Ohm

Georg Simon Ohm (16. märts 1789 Erlangen – 6. juuli 1854 München) oli väljapaistev saksa füüsik. Ohm avastas voolutugevuse sõltuvuse pingest vooluringi osas ja voolutugevuse seaduse kogu suletud vooluringis. 

Seejuures tuli tal ületada suuri raskusi. Ta konstrueeris ise tundliku mõõteriista voolutugevuse mõõtmiseks. Pingeallikana kasutas Ohm termopaari. Termopaari pinge muutmiseks muutis ta jootekohtade temperatuuride vahet. Ohm leidis ka juhi takistuse sõltuvuse juhi pikkusest ja ristlõike pindalast.

Tema järgi on nimetatud elektritakistuse mõõtühik oom. Ta sõnastas seaduse, mida tunneme Ohmi seadusena, 1826. aastal.

Kategooria:Saksamaa füüsikud
Kategooria:Sündinud 1789
Kategooria:Surnud 1854